open-index/open-wikipedia-markdown huggingface dataset:
Martin Petrov

**Martin Petrov** (født 15. januar 1979 i  Vratsa, Bulgaria), er en offensiv midtbanespiller/ving som spiller for den engelske klubben Bolton Wanderers. Han er kjent for sin hurtighet og kraftige skudd.

## Karriere
Petrov startet sin karriere i Botev Vratsa. Etter noen sesonger ble han plukket opp av storlaget CSKA Sofia. Etter to suksessfulle kamper i UEFA-cupen mot det sveitsiske laget Servette i 1998, ble han kjøpt av det sveitsiske laget for 1,2 millioner tyske mark.

Han ble en umiddelbar suksess i den sveitsiske ligaen, noe de større klubbene rundt om i Europa la merke til. Etter 61 kamper og 20 mål, gikk ferden videre til Tyskland, og den ambisiøse klubben VfL Wolfsburg. I 2005, etter fire nokså suksessfulle år i Bundesliga, ble Petrov kjøpt av det spanske hovedstadslaget Atletico Madrid for 10 millioner euro. Den 24. juli 2007 etter konstante spekulasjoner om at Petrov var på vei bort fra klubben, ble det rapportert at Atletico Madrid hadde satt en startpris på 6,2 millioner pund. Det kom rapporter om interesse fra Premier League-klubbene Tottenham Hotspur, og Manchester City.

### Manchester City
Dagen etter, den 25. juli 2007 kom det rykter om at det bare bare snakk om små detaljer før Petrov kunne ikle seg den lyseblå drakta til City. Den 26. juli ble handelen fullført, og Atletico Madrid fikk 4,7 millioner pund (7 millioner euro), for den lynraske bulgarske vingen.

Han ble en umiddelbar publikumsfavoritt på City of Manchester Stadium, med sin eksplosive hurtighet og sitt kraftige venstrebein. Scoringskontoen ble åpnet med to mål på bortebane mot Fulham på Craven Cottage den 22. september. I januar 2008 ble Petrov belønnet med direkte rødt kort mot Everton FC etter å ha sparket ned Leon Osman. Forseelsen førte til 3 kampers utestengelse. 2008-2009 startet bra for Petrov og City i UEFA-cupen. Petrov scoret i begge oppgjørene mot det færøyske laget EB/Streymur. I oktober, mens han var på landslagsoppdrag for Bulgaria, pådro han seg en kneskade som holdt han ute i 4 måneder.

### Bolton Wanderers
Fra 1. juli 2010 spiller han for Bolton Wanderers.

## Internasjonalt
Petrov fikk sin første landskamp mot England i 1999, men det var ikke en helt vellykket debut. Han kom innpå som innbytter, men måtte forlate banen åtte minutter senere etter å ha pådratt seg rødt kort (to gule). Petrov spilte en viktig rolle for Bulgaria i kvalifiseringen til Fotball-EM 2004. Petrov scoret flere viktige mål i kvalifiseringen til VM 2006, noe som gjorde at han ble kåret til Bulgarias beste spiller i 2006

## Eksterne lenker
*
Charisma Records

**Charisma Records** var et britisk plateselskap grunnlagt i 1969 av den tidligere journalisten Tony Stratton-Smith, som da også var manager for bandene The Nice, Bonzo Dog Band og Van der Graaf Generator. Han kunne ikke finne noen plateselskaper som ville gi disse bandene platekontrakt, så han startet sitt eget plateselskap og ga ut Van der Graaf Generator-albumet *[[The Least We Can Do Is Wave To Each Other]]* på egen hånd. 

Charisma Records ble distribuert av Phonogram Records i Europa og av Buddah Records i USA fra 1971. Før 1971 hadde Charisma benyttet flere forskjellige distributører i USA, som for eksempel ABC Records, Dunhill Records, Impulse Records og Elektra Records. I tillegg sto Atlantic Records for flere USA-utgivelser for Charisma i årene fra 1973 til 1992.

I 1983 ble Charisma Records kjøpt opp av Virgin Records, men fortsatte å operere aktivt frem til 1992 da Virgin kjøpte opp EMI og la Charismas virksomhet inn under hovedselskapet Virgin. Enkelte ny-utgivelser som opprinnelig ble utgitt på Charisma, er i den senere tiden blitt utgitt på EMI. 

Charisma Records har nå gjenoppstått via EMIs Angel Music Group.

## Se også
* Genesis
* Peter Gabriel
* Van der Graaf Generator
* Monty Python

## Eksterne lenker
* Samler-nettsted med diskografi
* Tony Stratton-Smith og The Marquee Club
* Charisma Label – platecovere og kunstnerne på www.collectable-records.ru
* The Famous Charisma Label 1969 – 1986. En bok om Charisma Records 
* Det nåværende Charisma på AngelMusicGroup.net
Libelits

**Libelits** (finsk: *Liperi*) er en kommune i landskapet Norra Karelen i Finland. Den grenser til kommunene Rääkkylä, Joensuu, Kontiolax, Polvijärvi, Outokumpu, Heinävesi og Nyslott. Kommunen er enspråklig finsk. Libelits hadde .

Libelits kommune er en av de som har raskest voksende befolkning i Nord-Karelen. Det skyldes blant annet det populære universitetet i nabobyen Joensuu.

## Navn
Kommunens offisielle navn er *Libelits* på svensk og *Liperi* (”libbsticka”) på finsk. En historiske form av navnet er *Liebelitz*    og *Lieblitz*.
 

Navnet stammer antagelig fra den historiske russiske navneformen *Libelitsa* der ordstammen er avledet fra trenavnet *lipa* (*липа*) som betyr ”lind”. 
Jfr. byen Liblitz (tysk *Liblitz* eller *Lieblitz*) i Tjekkia med det samme opprinnelige ord.

## Vennskapsbyer
*  Orsa, Sverige
*  Saku, Estland
*  Rendalen, Norge
*  Büchen, Tyskland
*  Sejlflod, Danmark


Fil:Liperinkirkko.jpg|Libelits kirke
Fil:Viinijärven rautatieasema.JPG|Viinijärvi jernbanestasjon
Fil:Liperi1.jpg|Innsjø, Libelits


## Referanser
Charles Trenet

**Charles Trenet** (født 18. mai 1913 i Narbonne, Aude, Frankrike, død 19. februar 2001 i Créteil utenfor Paris) var en fransk visesanger og komponist.

Trenet var en berømt fransk sanger. Trenet vokste opp i Narbonne i Syd-Frankrike. Han tilhører de virkelig store innenfor chanson-sjangeren. Sin største suksess fikk han med sangen *[[La mer (sang)|La mer]]* (no. "Havet") i 1945. Noen andre av hans kjente sanger er «Je chante», «La romance de Paris», «L'âme des poètes» og «La jolie sardane».

## Referanser


## Eksterne lenker
* 
*
Experian

**Experian** er et globalt selskap med hovedvirksomhet innen kredittinformasjon. Selskapet er børsnotert i London og en del av FTSE 100-indeksen. Hovedkontoret ligger i Dublin i Irland, med operasjonelle hovedkvarterer i Nottingham i Storbritannia og Costa Mesa i California. Experian har 15&nbsp;500 ansatte og kontorer i 38 land. Selskapet hadde i 2008 en omsetning 2,9 milliarder €.  Experians kunder omfatter alle typer foretak innen bransjer som spenner fra bank, finans, forsikring og telecom til media, detalj, industri og offentlig sektor.

Selskapet leverer løsninger for kredittvurdering, beslutningsanalyser og markedsføring. Formålet er å legge til rette for å treffe beslutninger med ønsket risiko og høyest mulig kommersiell og finansiell lønnsomhet.

Experian i Norge har inngått et samarbeid med fintech-aktøren Defero, som går ut på å tilby privatpersoner gratis innsyn i egne kredittdata.

## Experian i Norge
Experian Norge har kontorer på Majorstuen og Kirkegata i Oslo, i tillegg til en databaseavdeling i Brønnøysund. Selskapet er representert i Norge med tre divisjoner, henholdsvis Experian Credit Services, Experian Marketing Services og Experian Decision Analytics. 

### Experian Credit Services
Experian Credit Services tilbyr kredittopplysninger om foretak og privatpersoner, markedsinformasjon, løsninger for kredittvurdering, samt analyse og rådgivning knyttet til disse områdene. Experians databaser kombinerer offentlig tilgjengelige regnskap med kredittinformasjon fra blant annet landets inkassobyråer.

### Experian Marketing Services
Experian Marketing Services leverer analyser av forbrukeradferd og makroøkonomisk utvikling, og har spesialisert seg på markedsposisjonering, segmentering og målgrupper.

Experian står bak forbrukerklassifiseringen Mosaic.

### Experian Decision Analytics
Decision Analytics er den internasjonale enheten i Experian, som tilbyr løsninger innenfor kredittrisiko, customer management og forebygging av svindel. I Norge har Experian Decision Analytics i flere år spesialisert seg på å avdekke svindel i forbindelse med korttransaksjoner.

## Referanser


## Eksterne lenker
* Hjemmeside
* Internasjonale sider
* EXPN.L på London Stock Exchange
* Informasjon om Mosaic
Steinerskolen på Nordstrand

**Steinerskolen på Nordstrand** ble etablert i 1997 i en gammel sveitservilla i Solveien. Bygget huset opprinnelig Nordstrand Middelskole. Skolen har klasser fra 1-10 og barnehage. Barnehagen og seksåringene har siden 1999 holdt til i Ljabru hovedgård. 

## Eksterne lenker
* Skolens hjemmeside
Polvijärvi

**Polvijärvi** er en kommune i landskapet Norra Karelen i Finland. Den grenser til kommunene Outokumpu, Libelits, Kontiolax, Juga og Kaavi. Kommunen er enspråklig finsk. Polvijärvi hadde .

## Referanser
Badugi

**Badugi** er en form for poker som spilles med bare fire kort. Det er om å gjøre å ha lavest mulig hånd. Den beste hånden man kan ha er A-2-3-4 i forskjellige farger. Har man et par eller to kort av samme farge, får man det man kaller en tre korts badugi. Ved tre like kort, eller tre kort i samme farge vil man få en to korts badugi, der det beste kortet i x-x-x kobinasjonen teller sammen med det fjerde kortet. Ved fire like, farge eller valør, får man en ett korts badugi.
Fire korts badugi heter Badugi og slår alle tre, to og ett korts badugier.

## Spillets gang
Spiller starter ved at de blinde plasserer sine bets. Deretter deles det ut fire kort til hver spiller. Nå følger en konvensjonell runde med bud på samme måte som i andre pokervarianter. Etter at budrunden er over og alle spillere som fortsatt er med i spillet har lagt like mye i potten, kan spillerne bytte kort. Dette foregår på den måten at spilleren etter deleren kaster fra seg fra og med ingen kort til og med alle kortene, og får tilsvarende mengde kort tilbake fra deleren. Nå følger en ny runde med bud (andre runde), etterfulgt av andre gangs bytting av kort. Så kommer tredje runde med bud, etterfulgt av den tredje og siste runden med bytting av kort samnt den  fjerde og siste runden med budgivning. Er det fremdeles flere enn en spiller igjen i potten avgjøres vinneren ved å sammenligne de gjenværende spillernes kort.  Se Badugirangering 6♦ A♥

Badugi er en svært populær pokervariant i Asia og spesielt Sør-Korea. Spillet antas å ha opprinnelse fra Korea

## Eksempel på spillerunde
Eva, Einar, Kari og Ola starter med en kortstokk og en gitt mengde sjetonger. Eva starter å dele. (Dette avgjøres oftest ved å dele ett kort til hver spiller med billedsiden opp, hvorpå spilleren med høyest kort starter å dele.)
Siden Eva starter å dele har Einar lilleblind på en sjetong og kari storeblind på to sjetonger. 

Kari deler og spillerne får utdelt følgende kort:

Einar: 7♠ K♠ 5♣Q♥ (1 sjetong i potten) 
Kari:  10♠  6♦ 9♦ A♥ (2 sjetonger i potten)
Ola:   J♠ Q♠ 6♣  6♥ 
Eva:   3♠ 4♣ 5♦ 9♦ 

Einar og Kari har allerede lagt inn sine tvunge bud så det er Ola som starter. Ola har en to korts hånd, hvor J♠ og 6♣ er tellende, hvilket er svært dårlig, så han kaster seg. Eva har en relativt bra trekortshånd med 3♠ 4♣ 5♦  og høyner til 6 sjetonger. Einar med sin dårlige tre korts hånd (7♠ 5♣ Q♥ ) kaster seg. Kari tar syner med sin dårlige 10♠  6♦ A♥ hånd og legger 4 sjetonger til i potten. Potten er nå på 1+6+6=13.

Nå er det tid for første bytting av kort. Siden Eva deler er det Kari som skal bytte først. Hun kaster 10♠ 9♦ og får 2♠
Pyhäselkä

**Pyhäselkä** er en tidligere kommune i landskapet Norra Karelen i Finland. Pyhäselkä var en enspråklig finsk kommune.

Den 1. januar 2009 ble Pyhäselkä og nabokommunen Eno slått sammen med Joensuu kommune. Ved sammenslåingen hadde Pyhäselkä kommune et landareal på 273,40&nbsp;km² og  innbyggere per 31. desember 2008.

## Referanser
Xofigo

**Xofigo**, tidligere kalt **Alpharadin**, er et legemiddel som brukes for behandling av kreft med spredning til skjelett. Xofigo er basert på en målsøkende radium 223-isotop som bestråler og dreper kreftceller i skjelettet med radioaktiv alfastråling. Radium 223 er en kortlivet isotop som er mindre farlig enn tradisjonelt brukt radium.

For prostatakreft med spredning til skjelett er Xofigo godkjent i USA, er under godkjenning i Europa, mens den for brystkreft er i 2. fase. Legemiddelet har basis i forskning utført på Radiumhospitalet og Kjemisk institutt ved Universitetet i Oslo, og ble utviklet av selskapet Algeta, som nå er kjøpt opp av legemiddelselskapet Bayer. Produksjon og distribusjon av Alpharadin til kliniske studier har blitt gjennomført av Institutt for energiteknikk på Kjeller, og her ble også den første kommersielle produksjonslinjen for Xofigo innviet i 2013.

Det er få behandlingsmuligheter ved kreft med spredning til skjelett. Taxotere gir noe økt levetid, men har store bivirkninger. Resultatene fra Alpharadin fase 2-utprøvingen viste nesten 50&nbsp;% økt levetid og tilnærmet ingen bivirkninger. Utprøvingen var begrenset til 4 serier med behandling av svært syke pasienter. Det er sannsynlig at bruk tidligere i sykdomsforløpet og flere behandlingsserier kan øke levetiden ytterligere hvis det ikke påvises alvorlige bivirkninger. Resultatene fra fase 2-utprøvingen ble publisert i Lancet Oncology. 

Behandlingen skjer i form av 6 enkle injeksjoner, en hver måned. Xofigo gis i tillegg til beste kjente nåværende behandlingspraksis. 

## Eksterne lenker
* Algeta nettsted 
* [Lancets publisering om Alpharadin](http://www.thelancet.com/journals/lanonc/article/PIIS1470-2045(07)70147-X/abstract#)
* Info om Apharadin fra forskere ved Radiumhospitalet
* Historisk dag for nytt, IFE-produsert kreftlegemiddel
Blackalicious

**Blackalicious** er en California-basert hiphop-duo som består av rapperen Gift of Gab og produsenten Chief Xcel. De to har gitt ut tre album og to EP-er.

## Diskografi
**Album:**
* 2000: Nia
* 2002: Blazing Arrow
* 2005: The Craft 

**EP:**
* 1994: Melodica
* 1999: A2G

## Eksterne lenker
* 
*
Aage Redal

**Aage Redal** (født 27. mai 1891 i København, død 19. november 1950) var en dansk skuespiller.

## Biografi
Redal arbeidet i sine unge år på Kraks Vejviser. Han debuterte som skuespiller i 1913 i Randers i *[[Jeppe på Bjerget]].* og turnerte flere år i Danmark rundt, før han kom til de københavnske scener, blant annet Sønderbros Teater, Casino 1917&ndash;1925 og Allé Teatret. I stumfilms-tiden medvirket han også i film sammen med Fy og Bi. Gjestespilte i Mayol-teatret i Oslo og Bergen.
Han er gravlagt på Bispebjerg Kirkegård i København.

## Filmografi
* 1949 – *[[For frihed og rett]]* – en godseier
* 1945 – *[[En ny dag gryer]]* – Alberts venn
* 1944 – *[[En annen kom tilbake]]* – namsmann
* 1944 – *[[Soja]]*
* 1944 – *[[Det straffes man for]]* – "onkel"
* 1944 – *[[Biskoppen på eventyr]]* – kaptein
* 1941 – *[[Thummelumsen]]*
*1941 – *Peter* – bilmekaniker 
* 1941 – *[[En søndag på Amager]]* – Hans
* 1940 – *[[Sommerglæder]]* – tømmerhandler Berg
* 1940 – *[[I de gode gamle dager]]*
* 1939 – *[[En lille tilfældighed]]*
* 1938 – *[[Bolettes brudefærd]]* – smeden Tanggaard
* 1936 – *[[Sol over Danmark]]* – politibetjent
*1926 – *Don Quijote*
*1926 – *Ulvejægerne*
*1925 – *To Trangvik-Talenter*

## Eksterne lenker
* 
* 
*
St. Johanneslogen Maria til de tre Hjerter

**St Johanneslogen Maria til de tre Hjerter** er en frimurerlosje i Den Danske Frimurerorden som ble grunnlagt den 3. april 1791 i Odense. Losjen er oppkalt etter kronprinsesse (senere dronning) Marie Sophie Frederikke av Hessen-Kassel. Losjens valgspråk er PER ASPERA AD ASTRA («Gjennom motgang til stjernene»).

Losjens charter ble underskrevet av Karl av Hessen, som var provincial-stormester for Danmark-Norge og hertugdømmene, og godkjent av general-stormesteren Hertug Ferdinand af Braunschweig (1721&ndash;1792).

Sankt Johanneslogen Maria til de tre Hjerter er idag Danmarks største losje med omkring 600 medlemmer.

Losjen er moderlosjen for de fire St. Johannes instruksjonslosjene «Under Klokketårnet» (1863 i Faaborg), «Castellum Novum» (1951 i Nyborg), «Asnesia» (1988 i Assens), «Hans Schack» (1992 i Kerteminde) og broderforeningen «Sammenslutningen af Frimurerbrødre på Nordfyn» (1996, Fyn).

## Ordførende Mestre

## Eksterne lenker
* Den Danske Frimurerordens hjemmeside: www.ddfo.dk
Enkeltdistanse-VM på skøyter 2009

**Det 12. [[VM på skøyter|Verdensmesterskapet i enkeltdistanser i hurtigløp på skøyter]]** blir arrangert fra 12. mars til 15. mars **[[2009]]** i den olympiske ovalen i Richmond, Britisk Columbia. Dette er det første internasjonale stevnet i hallen, elleve måneder før hurtigløpskonkurransene under vinter-OL 2010 skal avholdes. Mesterskapet går i Canada for første gang siden 1998.

Løperne var sjelden i nærheten av sine personlige rekorder eller sesongbeste. Det ble ikke slått noen sesongbeste på mesterskapets første dag. 

## Program

## Medaljer
### Herrer

### Damer

## Menn
### 1500 meter

Shani Davis vant det første internasjonale løpet i neste års OL-arena. Vinnertiden, 1.46,17, var den nest svakeste i et internasjonalt stevne i år; bare vinnertiden fra EM i Heerenveen, naturlig nok uten nordamerikansk deltakelse, var dårligere. Nederland ble uten medalje på øvelsen for første gang i VM enkeltdistanser, og beste nederlender ble nummer sju; den dårligste innsatsen i VM eller OL siden 1988. 

Groothuis var raskest av alle opp til 1100 meter, men var bare 18. raskest på siste runde, og selv om han tok ledelsen da han gikk i mål hadde han ikke klart å slette banerekorden. Til slutt ble han beste nederlender, men var et halvt sekund fra pallplass.

Morrison, som hadde verdensrekorden fram til forrige uke og hadde vunnet en gang på fem forsøk så langt i sesongen, tok en knapp ledelse i mesterskapet med to par igjen, tross at han gikk opp 2,3 sekunder i rundetid fra tredje til siste runde. Kramer, som tok sølv i VM enkeltdistanser i fjor og sølv på distansen under VM allround, falt tilbake på tredjerunden, og var bare femte raskest på siste runde tross at han avanserte tre plasser. Det endte med Kramers nest svakeste plassering internasjonalt i seks løp denne sesongen.

Bøkko og Marsicano gikk jevnt fram til 500 meter, hvor Bøkko fikk et stygt feilskjær ved inngangen til sin ytre sving. Den amerikanske 19-åringen, som hadde to andre- og to tredjeplasser hittil i sesongen, tok dermed en klar ledelse i paret opp mot 700 meter, og økte forspranget gjennom de to siste rundene. Han gikk  forbi Groothuis, Morrison og Hedrick på de siste 400 metrene, og tok ledelsen i løpet med tre kvart sekund.

Davis tok sitt tredje gull på distansen, og ble med det den første som har vunnet tre gull på 1500 meter i VM enkeltdistanser. Det var Davis' fjerde seier på seks forsøk i år, inkludert verdensrekordløpet uka før. Fabris, med en 2. og en 3.-plass i verdenscup, hadde dagens raskeste avslutning og gikk dermed opp ni plasser på den siste runden.

## Kvinner
### 3000 meter
Vinnertiden i dette løpet var den svakeste innendørs siden verdenscupen i Heerenveen i november 2006, men likevel banerekord med seks sekunder. 

## Medaljestatistikk

## Referanser
Ambatondrazaka

**Ambatondrazaka** er en by med beliggenhet på Madagaskar. Byen hadde i 2005 39 762 innbyggere. Byen er provinsen Alaotra-Mangoro administrasjonssenter.
Ambilobe

**Ambilobe** er en by med beliggenhet i Antsiranaraprovinsen på Madagaskar. I 2005 hadde byen 14 425 innbyggere.
Ambositra

**Ambositra** er en by på Madagaskar. Byen hadde  innbyggere (2005), den er administrasjonssenter for regionen Amoron'i Mania.

## Eksterne lenker
*
Liste over de største byene i Tyskland

**Liste over de største byene i Tyskland** gir et overblikk over befolkningsutviklingen i Tysklands største byer siden 1980.

Den etterfølgende tabellen lister opp alle tyske byer som ved slutten av 2007 hadde mer enn 50 000 innbyggere. Tabellen inkluderer de respektive befolkningstallene per 1980, 1990, 2000 og 2007 (per 31. desember for alle år), og angir hvilke delstater byene tilhører. Talloppgavene stammer fra de enkelte delstatenes statistiske sentralbyråer, og refererer til innbyggertallet innenfor de respektive byenes kommunegrenser.

1 Sammenslåing av Halle og Halle-Neustadt 6. mai 1990.
2 Sammenslåing av Dessau og Roßlau (Elbe) 1. juli 2007 . 

## Se også
* Liste over byer i Tyskland 

## Kilder
* Deutscher Städtetag (utgiver): *Statistisches Jahrbuch Deutscher Gemeinden*, 1890 ff. 
* Statistisches Bundesamt (utgiver): *Statistisches Jahrbuch für die Bundesrepublik Deutschland*, 1952 ff. 
* Staatliche Zentralverwaltung für Statistik (utgiver): *Statistisches Jahrbuch der Deutschen Demokratischen Republik*, 1955-1989

## Eksterne lenker
* Statistisches Bundesamt – Kommunefortegnelse
* De tyske delstatenes statistiske sentralbyråer
* Deutscher Städtetag (Tyske byforbundet) – Medlemmer
* City Population – De største byene og agglomerasjonene i Tyskland
Halso

**Halso** (finsk: *Halsua*) er en kommune i landskapet Mellersta Österbotten i Finland. Den grenser til kommunene Kaustby, Vetil, Perho, Lestijärvi og Karleby. Kommunen er enspråklig finsk. Halso hadde .

## Referanser
Oliver Risser

**Oliver Risser** (født 19. september 1980 i Windhoek) er en namibisk fotballspiller av tysk herkomst. Han spiller for den engelske klubben Aldershot Town. 

Risser startet sin seniorkarriere i tyske EGC Wirges i 1999. I 2003 dro han videre til Borussia Dortmunds andrelag, og spilte i tysk 3. divisjon for dem i to sesonger. Etter et opphold på tilnærmet en sesong i SV Sandhausen, tok Risser turen til islandsk fotball, hvor han i tre måneder spilte for Breiðablik i toppdivisjonen. Deretter fulgte to korte opphold i henholdsvis Bonner SC og Hannover 96 II i Tyskland. Han signerte for Manglerud Star i 2009. Risser ble utlånt til Lyn i 2009. Hans debut kom i Lyns 4-1 seier over Start 23. august 2009. Etter sesongen signerte han en 2-årskontrakt med Lyn som strakk seg ut 2011. Han var lagets kaptein og sto frem med stor offervilje. Hans første scoring for Lyn kom i bortekampen mot Strømmen 18. april 2010, en kamp som endte 1-1. Etter at Lyn gikk konkurs sommeren 2010 gikk Risser til finske Kuopion Palloseura. Sommeren 2011 signerte han for Swindon Town etter noen ukers prøvespill. Han tilbrakte høsten 2012 på lån i Stevenage før han ble enig med Swindon Town om å kansellere kontrakteni  januar 2013 og han signerte for Aldershot Town

Risser har spilt tolv landskamper for , og var landets kaptein under Afrikamesterskapet 2008.

Oliver Rissers yngre bror, Wilko, er også fotballspiller.

## Eksterne lenker
* 
* Profil på Weltfussball.de (tysk)
* Profil på lynfotball.net
Valtimo

**Valtimo** er en tidligere kommune i landskapet Norra Karelen i Finland. Kommunen var enspråklig finsk. Valtimo hadde  innbyggere i 2014.

Den 1. januar 2020 ble Valtimo kommune slått sammen med Nurmes.

## Befolkningsutviklingen

## Referanser





Fil:Valtimo.jpg|Valtimo kirke
Fil:Valtimo2.jpg|Landskapsbilde, Valtimo
Ambalavao

**Ambalavao** er en by med beliggenhet i Haute Matsiatra-regionen på Madagaskar. Byen hadde i 2005 30 559 innbyggere. Nasjonalveien RN 7 knytter byen til Fianarantsoa i nord, og Toliara i sør.
Type 79 (maskinpistol)

**Type 79** (kinesisk: 1979年式衝鋒槍; pinyin: 1979 Niánshì Chōngfēng Qiāng) er en kinesisk maskinpistol.

Den er den første generasjonen av egenproduserte maskinpistoler brukt av det kinesiske militære og politi. Den kom ut i 1979 og ble masseprodusert fra 1983. Produksjonen ble på nesten 200 000 eksemplarer da den stoppet opp i 1992. På det høyeste ble det produsert mer enn 30 000 eksemplarer pr år.

Våpenet har omstiller for hel- og halvautomatisk ild, og er kamret for ammunisjon i kaliber 7,62 x 25 mm Tokarev. Den er gassoperert og har foldestokk. Våpenmagasinet tar 20 patroner og effektiv rekkevidde er 200 meter.
Greven (andre betydninger)

**Greven** kan ha flere betydninger:

* Greven, en by i Tyskland
* Greve, er en adelstittel
* Varg Vikernes, også er kjent som «Greven»
* Greven (film), amerikansk kortfilm med Charlie Chaplin
Clay Aiken

**Clayton Holmes Grissom** (født 30. november 1978) kjent som **Clay Aiken**, er en amerikansk popsanger.

Han ble kjent via sesong to av American Idol i 2003. Han endte på andreplass i konkurransen, og fikk kontrakt med RCA Records. Debutalbumet *Measure of a Man* ble utgitt i oktober 2003 og solgte 613 000 eksemplarer første uken, og gikk rett til #1 på den amerikanske Billboard Top 200 albumlisten. Den solgte til 3 x platinaplate (RIAA) og totalt har den solgt 4 millioner album verden over. Han ga så ut fire musikkalbum til med RCA Records, *Merry Christmas with Love*, *A Thousand Different Ways*, EP-en *All Is Well* og *On My Way Here*, som ble utgitt 6. mai 2008. 

Han stiftet National Inclusion Project (tidligere Bubel/Aiken Foundation) for handikappede barn i 2003, og ble UNICEF ambassadør i 2004. Han fikk sin Broadwaydebut i januar 2008 med rollen som Sir Robin i Monty Pythons Spamalot.
## Diskografi
* *Measure of a Man* (2003) 3 x Platinaplate
* *Merry Christmas with Love* (2004) Platinaplate
* *A Thousand Different Ways* (2006) Gullplate
* *All Is Well* (2006 EP)
* *On My Way Here* (2008)
* I 2011 ble Clay Aiken utvalgt til å være i neste sesong av det amerikanske realityshowet *The Apprentice*

## Referanser


## Eksterne lenker
* 
* 
*
Aust-Telemark

**Aust-Telemark** er et distrikt som utgjør den nordøstlige delen av Telemark fylke, som i dag omfatter de fem kommunene Midt-Telemark, Hjartdal, Nome, Notodden og Tinn. Distriktet har et samlet areal på 4&nbsp;769&nbsp;km² med 37&nbsp;059 innbyggere (1. januar 2015). De to byene i området er Rjukan og Notodden. Høyeste punkt er Gaustatoppen i Tinn 1&nbsp;883 moh.

Aust-Telemark er i historisk forstand den austlige delen av den større regionen Øvre Telemark og ble tidligere kalt Øvre Telemark østfjelske (ofte bare forkortet «østfjelske»). De nøyaktige forvaltningsmessige og kirkelige grensene mellom østfjelske og vestfjelske (Vest-Telemark) har variert noe. Midt-Telemark og Nome regnes i dag også som del av Aust-Telemark og ligger også i dagens Øvre Telemark prosti, men var historisk del av Nedre Telemark både forvaltningsmessig og kirkelig.

## Kommuner
Aust-Telemark består av fem kommuner:

## Administrative inndelinger
* Distriktet er innenfor domsmyndighetsområde til Aust-Telemark tingrett, unntatt Nome som hører under Nedre Telemark tingrett, begge under Agder lagdømme
* Distriktet tilhører Øvre Telemark prosti under Agder og Telemark bispedømme i Den norske kirke.
* Hjartdal, Notodden og Tinn deltar i Regionrådet *Kongsbergregionen*, Bø, Nome og Sauherad i *Midt-Telemarkrådet*.
* Tinn og Hjartdal inngikk i det tidligere Øvre Telemarken fogderi, Bø, Nome, Notodden og Sauherad inngikk i Nedre Telemarken fogderi.

## Tettsteder
Tettsteder i Aust-Telemark, rangert etter innbyggertall 1. januar 2013 (kommune i parentes):

*Notodden – 8 825 (Notodden)
*Rjukan – 3 309 (Tinn)
*Bø – 2 929 (Bø)
*Ulefoss – 2 290 (Nome)
*Lunde – 1 556 (Nome)
*Gvarv – 1 039 (Sauherad)
*Folkestad – 404 (Bø)
*Tinn Austbygd – 356 (Tinn)
*Hjukse – 325 (Sauherad)
*Nordagutu – 316 (Sauherad)
*Miland – 296 (Tinn)
*Yli – 293 (Notodden)

### Byer
Notodden fikk bystatus som kjøpstad i 1912. Rjukan fikk sin bystatus gjennom kommunestyrevedtak i 1996.

## Politikk
Ved Stortingsvalget 2013 var det 27 591 stemmeberettigede velgere i Aust-Telemark. Det ble avgitt 20 920 stemmer. Valgdeltagelsen var dermed 75,8 %. Valgresultatet ga en rødgrønn overvekt på 3,7 prosentpoeng (45,7 % H+Frp+KrF+V, 49,4 % Ap+Sp+SV). Tabellen viser stemmefordelingen:

### Stortingsvalgene 1906–1918
Øst-Telemarken var en valgkrets i Bratsberg amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Øst-Telemarken valgte således én representant og én personlig vararepresentant.

Valgkretsen Øst-Telemarken bestod av herredene Bø, Saude/Sauherad, Hitterdal/Heddal, Tinn, Hovin, Gransherred/Gransherad, Hjartdal og Seljord med rundt 25&nbsp;000 innbyggere og 13&nbsp;000 stemmeberettigede etter innføringen av kvinnelig stemmerett.

#### Valgresultat

#### Stortingsrepresentanter

## Referanser


## Eksterne lenker
* kongsbergregionen.no
* midt-telemark.no
Streknebbfly

**Streknebbfly** (*Schrankia costaestrigalis*) er en sommerfugl som tilhører familien nattfly (Noctuidae). I Norge er den funnet noen få steder på Sørlandet.

## Utseende
Et ganske lite (vingespenn 18–21 mm), slankt nattfly. Labialpalpene er nokså lange og stikker fram foran hodet som et nebb. Arten kan ikke forveksles med andre norske nattfly, men kan ligne mye på enkelte grasmott (Crambidae). **Forvingen** er lyst grågul, noen ganger ensfarget med vanligvis med et mørkere, grålig felt som strekker seg langs nesten hele vingen i fremkant, men bare er ganske smalt i bakkant. Omtrent midt i vingen er det en kort, mer eller mindre kraftig, mørk lengdestrek. Vingens mellomlinjer når, om de i det hele tatt er synlige, ikke bakkanten. **Bakvingen** er skinnende hvit med litt brunlig bestøvning ytterst og en utydelig, mørk midtflekk. 

## Levevis
Streknebbflyet lever i fuktig skog og i kanten av myrer. Larvens næringsplanter er usikre, men den oppgis å leve mest på visne blader. Mulige vertsplanter er røsslyng, timian, marimjeller og ulike andre urter. De voksne sommerfuglene flyr om natten i august – september.

## Utbredelse
Den er utbredt fra Madeira og Kanariøyene i vest gjennom Europa, bortsett fra den nordligste delen, til Kaukasus og Syria. I Norge ble den først registrert i 1998, den er siden funnet på noen lokaliteter på Sørlandet og dessuten i Nordre Follo i Viken.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, streknebbfly: http://www.nhm.uio.no/fagene/zoologi/insekter/norlep/noctuidae/costaestrigalis.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/schrankia_costaestrigalis.html
* *Schrankia costaestrigalis* på UK moths: https://web.archive.org/web/20071108183119/http://www.ukmoths.org.uk/show.php?bf=2484
## Eksterne lenker
*
Shayan

**Shayan** er et mannsnavn som opprinnelig stammer fra Iran. I Norge er det 55 personer med *Shayan* som fornavn.

## Etymologi
*Shayan* har arabisk opprinnelse og betyr «verdig, fortjent».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Shayan Chowdhury Arnob (født 1978), bangladeshisk musiker, sanger og komponist
* Shayan Munshi (født 1978), indisk modell og skuespiller
* Shayan Modarres (født 1984), iransk-amerikansk borgerrettsadvokat og aktivist
* Shayan Zahedi (født 1990), norsk ishockeyspiller
* Shayan Mosleh (født 1993), iransk fotballspiller
* Shayan Jahangir (født 1994), pakistansk-amerikansk cricketspiller
* Shayan Sheikh (født 1998), pakistansk cricketspiller

## Referanser




## Eksterne lenker
* 
*
Walther MP

**Walther MP** (* Walther Maschinenpistole*) er en serie med maskinpistoler fra Vest-Tyskland, produsert fra 1963 til 1987.

Våpenet har omstiller for hel- og halvautomatisk ild på venstre side bak avtrekkeren. De er kamret for ammunisjon i kaliber 9 x 19 mm Luger. Den har mekanisme med masseretardert sluttstykke og kommer med foldestokk. De har både 20 og 32 patroners Våpenmagasin. Effektiv rekkevidde er 200 meter (MPL) og 100 meter (MPK). Begge har flipsikter, og MPL har 100-200 meters innstillinger på baksiktet.

## Varianter
Walther MP kom i to varianter: **MPL** (*Maschinenpistole Lang*) og **MPK** (*Maschinenpistole Kurz*). Forskjellen på modellene er kun lengden på løpet. De var begge av meget høy kvalitet og ble både eksportert og brukt av tyske politistyrker. US Navy Seals brukte begge utgavene i Vietnamkrigen.

## Brukere
*  Colombia
*  Tyskland
*  Mexico
*  Portugal

## Eksterne lenker
* 
* Modern Firearms – Walther MP.
Butikkslakter

**Butikkslakter** er et håndverksfag som har utviklet seg parallelt med utviklingen i dagligvarehandelen. I Norge ble faget godkjent som et eget håndverksfag i 1994. Det finnes tre andre håndverksfag knyttet til produksjon og foredling av kjøtt: Slakter, kjøttskjærer og pølsemaker. En butikkslakter arbeider som oftest i kjøtt-, delikatesse- og/eller ferskvareavdelinger i større dagligvareforretninger og supermarkeder, og kundekontakt og salg er langt mer sentralt i dette faget enn i de andre kjøttfagene.

Det er gjennom disse avdelingene de forskjellige butikkene først og fremst kan skape en egen profil og differensierte kundeopplevelser, og dyktige fagfolk er derfor ettertraktet i disse avdelingene. Butikkslakterfaget er innrettet mot salg, kundebehandling, kunnskap om forskjellige ferskvarer, findeling av kjøtt og produksjon av ferdigmat og halvfabrikata for salg over disk. Eksponering og rydding er også blant oppgavene som hører til yrket.

En butikkslakter må i tillegg til rent faglige ferdigheter, være flink til å kommunisere med mennesker for kunne gi god service. Hen skal kunne gi råd til spørrende kunder og bør derfor ha bred kunnskap og interesse for mat, måltider og kosthold generelt. Sans for økonomi og markedsføring er nyttig.  

## Historie
Slakterfaget er et av de eldste fagene vi kjenner. Da menneskene ble bofaste, ble husdyrhold en del av matforsyningen. I Norge fikk vi etter hvert bygdeslaktere som gikk fra gård til gård, slaktet og grovparterte. Folkene på gården tok seg av tørking, salting og speking av kjøttet. Dette var de viktigste konserveringsmetodene for kjøtt den gangen. 

I bysamfunn kom det egne slakterbutikker, gjerne drevet av en slakter med evne til kundebehandling. Ofte hadde butikkene egen foredlingsvirksomhet med nedskjæring, salting, pølsemakeri, røkeri og andre former for foredling, men sjelden slakting. Utviklingen av kjøle- og pakningsteknologi, industrialisering av foredlingen og overgangen fra kjøpmannseide kolonialforretniger til kjedeeide supermarkeder og stordrift i alle ledd betød også at de fleste slakterbutikkene forsvant.   

De siste årene tiårene har dagligvareforretningene blitt stadig større, og de fleste store supermarkeder har ferskvareavdelinger og satser på verdi- og profilskaping blant annet ved å kunne tilby kjøtt og kjøttprodukter med høy kvalitet og høyt servicenivå. Enkelte steder drives også såkalte «shop-in-shop»-konsepter. De store enhetene har overtatt det meste av omsetningen av kjøtt og kjøttprodukter. Butikkslakterfaget vokste frem i tråd med utviklingen i produksjons- og distribusjonsformer forøvrig og ble godkjent som egent fag i 1994. Butikkslakteren i ferskvareavdelingen er et alternativ til butikker med kun plast- og ferdigpakket kjøtt og til de relativt få, tradisjonelle slakterforretningene som fortsatt finnes i Norge. Det omsettes kjøtt for videresalg til dagligvaremarkedet for 13 til 14 milliarder kroner årlig i landet vårt (2007).

## Eksterne lenker
* Utdanning.no sin yrkesbeskrivelse av butikkslakter
Norsk sosialdemokratisk parti

**Norsk sosialdemokratisk parti** er et tidligere norsk politisk parti. Det konstituerende landsmøtet ble holdt i Oslo søndag 17. juni 1956 med om lag 50 deltakere til stede. De fleste kom fra østlandsfylkene. Harald Kvalum fra Strømmen ble valgt til sentralstyrets formann. Han var tidligere formann for Akershus Arbeiderparti. Magnus Mjaanes fra Bærum ble valgt til nestformann og Oslo-mannen Ragnar Eliesen ble valgt til sekretær. Det ble også valgt et landsstyre på 28 medlemmer.

Det var spesielt misnøye med Arbeiderpartiets forsvars- og utenrikspolitikk, som førte til etableringen av dette partiet. Christoffer Hornsrud (statsminister i den første Arbeiderparti-regjeringen 28. januar 1928–15. februar 1928) var – ifølge avisa *[[Østlendingen]]* – med på utarbeidelsen av partiprogrammet. 

I oktober 1962 var Kvalum og Eliesen på besøk ved Brandenburger Tor i DDR som det tyske frihetsbyråets gjester.

## Program
De viktigste programpostene på landsmøtet i 1956 var å kreve at Norge skulle melde seg ut av Atlanterhavspakten, å arbeide for økt levestandard og en betydelig nedskjæring av militærbudsjettet samt at det måtte bli lettere adgang for militærnekting på humanitært grunnlag. Sentralstyret sluttet seg til den såkalte «Påskeresolusjonen» i 1958, der et AUF–lag – Sosialistisk Studentlag – krevde at NATO-landet Vest-Tyskland ikke skulle få ha atomvåpen.

## Sosialdemokraten
Partiavisa *Sosialdemokraten* utkom med sitt første nummer 12. september 1956. Den holdt til i Oslo. Ludvig Arnesen stod oppført som redaktør. Terje Hauglid og Harald Kvalum var medlemmer av redaksjonskomitéen.

## Stortingsvalget 1957
Foran Stortingsvalget 1957 stilte Norsk sosialdemokratisk parti med lister i fem fylker: Hedmark, Nordland, Telemark, Troms og Østfold. Partiet fikk sammenlagt 2 855 stemmer og oppnådde ingen representasjon på Stortinget.

## Stortingsvalget 1961
Foran Stortingsvalget 1961 stilte partiet med liste bare i Sør-Trøndelag. Partiet fikk bare 478 stemmer og oppnådde ingen representasjon på Stortinget.

## Senere
Partiet stilte ikke lister foran Stortingsvalgene 1965 og 1969.

## Referanser
Rhys Taylor

**Rhys Taylor** (født 7. april 1990) er en walisisk fotballspiller som blant annet har spilt for Southend United FC, Chelsea FC, Queens Park Rangers FC (2009–2010), Crewe Alexandra FC (2010–2011) og Rotherham United (2012).

## Referanser


## Eksterne lenker
*
Nedre Telemark

**Nedre Telemark** er en betegnelse på den nedre delen av Telemark, tidligere Bratsberg amt, og brukes i motsetning til Øvre Telemark. Nedre Telemark var tidligere en sivil forvaltningsenhet (Nedre Telemark sorenskriveri) og en kirkelig forvaltningsenhet (Nedre Telemark prosti). Nedre Telemark er i stor grad sammenfallende med Grenland, men omfatter tradisjonelt også Midt-Telemark.

## Litteratur
*Bartholomæus Herman Løvenskiold, *Beskrivelse over Bradsbierg Amt og Scheen Bye med sine Forstæder*, Christiania 1784
Dvergnebbfly

**Dvergnebbfly** (*Hypenodes humidalis*) er en sommerfugl som tilhører familien nattfly (Noctuidae). Den er den minste representanten for familien i Norge. Den er utbredt, men ikke vanlig i Sør-Norge.

## Utseende
Et lite (vingespenn 14–15 mm), spinkelt, lyst brungrått nattfly. Arten er det minste nattflyet som forekommer i Norge og kan ikke forveksles med noe annet nattfly, derimot ligner den mye på enkelte grasmott (Crambidae). Forvingen er nokså smal, med markert spiss og bakhjørne. Den har to, vanligvis nokså utydelige, skråstriper i den ytre delen og en mørk flekk litt utenfor og foran midten. Langs ytterkanten en rad av små, svarte flekker. Bakvingen er silkeaktig grå.

## Levevis
Dvergnebbflyet lever på fuktige steder, myrer, sumper og våtenger. Næringsplanten er ukjent, i fangenskap har man avlet opp larver på torvmoser (*[[Sphagnum]]* sp.) og på myrhatt (*Potentilla palustris*). Den overvintrer som liten larve. De voksne sommerfuglene flyr i juli – august.

## Utbredelse
Den er utbredt i Mellom- og Nord-Europa, og i det nordlige Asia østover til Amur-området og Øst-Sibir. I Norge forekommer den i de sørligste landsdelene nord til Elverum og Bergens-området. Man har regnet med at den er sjelden og truet, men i 2008 ble den funnet på flere lokaliteter i de ytre delene av Vestlandet (http://www.lepidoptera.no/arter/?or_id=7129&view=funn&sort=-a_id) og det er mulig at den har gode bestander her.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, dvergnebbfly: http://www.nhm.uio.no/fagene/zoologi/insekter/norlep/noctuidae/humidalis.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hypenodes_humidalis.html
* *Hypenodes humidalis* på UK moths: http://ukmoths.org.uk/show.php?bf=2485
* Dvergnebbfly på lepidoptera.no: http://www.lepidoptera.no/arter/?or_id=7129&view=funn&sort=-a_id
## Eksterne lenker
*
Keith Blunt

**Keith Blunt** er en engelsk fotballtrener. Han var trener for Viking i våren 1984. I 1987 var han trener for Tottenham Hotspur FCs ungdomslag. I 1997 var Blunt trenersjef ved Centre of Excellence i Lilleshall i England. Fra 1998 har han jobbet som fotballtrener for forskjellige lag i Kina, inkludert ungdomslandslagene U-23 og U-19.

## Referanser


## Eksterne lenker
*
Arvid Knutsen

**Arvid Ingar Knutsen** (født 3. mars 1944, død  4. januar 2009) var en norsk fotballspiller. Han spilte for  og var trener for klubben i 1976.

## Fotballkarriere
Han begynte karrieren i Stavanger Idrettsforening (SIF), men i 1961 gikk han til Viking der han tilbrakte resten av karrieren som spiller. Han debuterte for Vikings A-lag i 1963. De fire siste sesongene han spilte for Viking, var Vikings glansperiode med fire seriegull på rad (1972&ndash;1975). Alt i alt spilte han 396 kamper og scoret 117 mål for klubben. I 1976 var han trener for Viking, og trente senere ,  og . 

Knutsen var utdannet innen språk (engelsk) og idrett, og arbeidet som lektor ved Stavanger katedralskole. 

## Referanser


## Eksterne lenker
* 
* Minneord på Aftenbladet.no
Arthur Holmeslands pris for sakprosa

**Arthur Holmeslands pris for sakprosa** er en pris som blir gitt som påskjønning for norske forfattere av dokumentar- og faglitteratur. Prisen ble opprettet i 1996 til minne om Arthur Holmesland, som var sjef for forlaget Aschehoug gjennom mange år. Den blir delt ut av Aschehoug etter innstilling fra forlagets redaksjon for sakprosa og ledelsen i forlaget. Prisvinnerne er tilknyttet forlaget Aschehoug.

## Prisvinnere
*1996: Kristian Ottosen 
*1997: Trond Berg Eriksen
*1998: Finn Skårderud
*1999: Thomas Hylland Eriksen og Dag O. Hessen 
*2000: Arild Stubhaug – for boken *Det var mine tanker djervhet. Matematikeren Sophus Lie*
*2001: Jahn Otto Johansen
*2002: Torkil Berge og Arne Repål – for boken *Lykketyvene. Hvordan overkomme depresjon*
*2003: Berit Nøkleby
*2004: Alf R. Jacobsen – for boken *Til siste slutt*
*2005: Eivind Smith

## Referanser


## Eksterne lenker
* Arthur Holmeslands pris for sakprosa hos aschehoug.no
Stuart Williams

**Stuart Grenville Williams** (født 9. juli 1930 i Wrexham, død 5. november 2013 i Southampton) var en walisisk tidligere fotballspiller og -trener.
 
## Karriere
Han spilte for de engelske klubbene West Bromwich Albion og Southampton. Han spilte også 43 landskamper for , og var med i Wales' tropp til VM 1958 i Sverige.

Han var trener for Viking i 1974. Williams døde den 5. november 2013 i en alder av 83 år.

## Referanser


## Eksterne lenker
* 
* Spillerprofil hos EU-football.info
Glyoksal

**Glyoksal** eller **etandial** er det minste dialdehydet (to aldehydfunksjoner i et molekyl).

## Egenskaper
Normalt finnes glyoksal som 40&nbsp;% vanndig løsning eller som dihydrat
.
Glyoksal danner ved oppvarming en grønn, skarptluktende gass som kondenserer ved 15&nbsp;°C til gule prismatiske krystaller.

Aldehydfunksjonene i glyoksal er reaktive og anvendes i en rekke kjemiske reaksjoner, som f.eks. til etterbehandling av tekstiler hvor glyoksal med hydroksylgruppene i cellulose og danner celluloseacetat.

## Fremstilling
I labskala kan glyoksal lages ved oksidasjon av acetaldehyd med selensyre.

Kommersielt blir glyoksal fremstilt på følgende måter:
# Gassfaseoksidasjon av etylenglycol i kontakt med en sølv- eller kopperkatalysator.
# I væskefase ved oksidasjon av acetaldehyd med salpetersyre.

## Referanser
Sian

**Sian** eller **SIAN** kan sikte til:

*Stopp islamiseringen av Norge, en anti-islamsk organisasjon.
*Lamborghini Sián, en superpil lansert i 2019
*Den kinesiske storbyen og tidligere hovedstaden Xi'an (*Sian* etter kinesisk postalromanisering).
*Sian (navn), et walisisk kvinnenavn
Hyposensibilisering

**Hyposensibilisering** (også kalt *allergivaksinasjon*) er en metode for å helbrede eller lindre allergier ved at pasienten utsettes for økende doser av det aktuelle allergiframkallande stoffet (allergenet) via injeksjoner.

Formålet er å "lære" kroppen å uskadeliggjøre allergenet uten å fremkalle en allergisk reaksjon. Dette oppnås ved at antistoffreaksjonen gradvis skifter fra å være IgE-dominert til å bli IgG-dominert. IgG kan binde opp allergenet og derved forhindre aktivering av den IgE-dominerte reaksjonen.

## Behandling
Injeksjonene gis subkutant (under huden), som regel i overarmene. I begynnelsen gis injeksjonene hver uke i en oppdoseringsperiode. Deretter gis vedlikeholdsdoser om lag hver 4-6 uke over en periode av flere år.

Etter injeksjonen bør pasienten vente en halvtime under oppsyn av helsepersonell, og tilstanden kontrolleres før pasienten dimitteres. En mulig komplikasjon er at injeksjonen kan utløse en IgE-dominert allergisk reaksjon og derfor bør behandlingen i begynnelsen skje hos en spesialist, der det er kunnskap og ressurser for umiddelbart å kunne behandle en anafylaktisk reaksjon.

Etter besøket noteres størrelsen av en eventuell oppsvulming på injeksjonsstedet.

## Behandlingsresultat

Vaksinasjonen som gir best resultat er for allergi mot pollen. Andre, som allergi mot hund, katt og husstøv, har dårligere effekt enn ved pollenallergi.

## Referanser


## Se også
*Atopisk allergi
*Pollenallergi

## Eksterne lenker
* Allergivaksinering. Hyposensibilisering hos Norges astma- og allergiforbund
* Hyposensibilisering fra *Puls*, NRK
Atrox

**Atrox** er et norsk avant-garde metal-band fra Trondheim. De startet i 1988 med navnet *Suffocation*, men byttet navn til Atrox i 1990. De har utgitt seks albumer og to demoer. 

## Medlemmer
*Eivind Fjøseide "-viNd-" – Gitar
*Rune Sørgård – Gitar & Teknologi
*Tor Arne Helgesen – Trommer
*Rune Folgerø – Vokal
*Erik Paulsen – Bassgitar
*Per Spjøtvold – Tangenter & Vokal

## Diskografi
**Mindshadow* – 1992 (demo, tre spor)
**Dead Leaves* – 1993 (demo, fire spor)
**Silence of the Echoes* – 1997 (single)
**Mesmerised* – 1997 (album)
**Contentum* – 2000 (album)
**Terrestrials* – 2002 (album)
**Orgasm* – 2003 (album)
**Binocular* – 2008 (album)

## Referanser


## Eksterne lenker
* 
*  Atrox offisiell nettside
*  Atrox hos MySpace
Sol over Danmark

***Sol over Danmark*** er en dansk filmkomedie fra 1936 regissert av Holger-Madsen.

## Rolleliste

## Referanser


## Eksterne lenker
*
Spider Loc

**Curtis Norvell Williams** (født 14. februar 1979 i Compton, California), mer kjent under artistnavnet **Spider Loc**, er en amerikansk rapper. 

Han er også medlem i gjengen Crips, assosiert med Eastside South Central 97th Street set.

## Diskografi
* *West Kept Secret: The Prequel* (2007)
* *Da 1 U Luv 2 Hate* (2008)

## Referanser


## Eksterne lenker
* 
* 
* 
*
Paris–Roubaix 2009

**Paris–Roubaix 2009** var den 107. utgaven av det tradisjonsrike franske sykkelrittet Paris–Roubaix. Rittet ble arrangert 12. april 2009. 

I tillegg til ProTour-lagene (med unntak av Fuji-Servetto), fikk Cervélo TestTeam, Skil-Shimano, Vacansoleil, Topsport Vlaanderen-Mercator, Landbouwkrediet-Colnago, Agritubel, Amica Chips og BMC delta i rittet.

En gruppe på 11 mann kom seg avgårde tidlig og fikk et forsprang på opptil fire minutter. I Arenbergskogen var det en stor velt i hovedfeltet, og mange av favorittene ble hindret. Da det var seks mil igjen ble utbryterne hentet inn. Tre mil før mål hadde en gruppe med Johan Vansummeren, Leif Hoste, Juan Antonio Flecha, Filippo Pozzato, Thor Hushovd og Tom Boonen ett minutts ledelse. En velt 13 km før mål førte til at Thor Hushovd og Tom Boonen kjørte videre alene, men Hushovd kom for nær gjerdet og falt i siste sving i sektor 4. Boonen fortsatte alene, med Pozzato 10 sekunder bak, men klarte å holde unna, og vant for tredje gang.

## Resultater

## Eksterne lenker
*
Legitimasjonskort

**Legitimasjonskort** er en dokumentasjon som viser en persons identitet, vanligvis dokumentert ved foto, signatur og personalia. I Norge er, ved siden av passet, også førerkort og identifikasjon på bankkort aksepterte dokumenter. Den 30. november 2020 ble det innført frivillig nasjonalt id-kort som følger EU-standard i Norge.

Under okkupasjonen (1940–1945) kom det et påbud fra norske og tyske myndigheter om legitimasjonskort. Alle innbyggere over 15 år pålagt å bære legitimasjonskortet som ble utstedt av Politiet. Forordningen kom 30. januar 1941, og trådte i kraft 1. april samme år.